ഭാരത് ബന്ദ് വിജയിപ്പിക്കും കുറുപ്പംപടി: സെപ്തംബര് 27ന് ആഹ്വാനം ചെയ്ത ഭാരത് ബന്ദ് വിജയപ്പിക്കാന് രാവിലെ 6 മണി മുതല് വൈകിട്ട് 6 മണി വരെ ഹര്ത്താലായി ആചരിക്കാന് പെരുമ്ബാവൂരില് ചേര്ന്ന സംയുക്ത ട്രേഡ് യൂണിയന് ഭാരവാഹികളുടെ യോഗം തീരുമാനിച്ചു. അഖിലേന്ത്യ അടിസ്ഥാനത്തില് നടത്തുന്ന കര്ഷക സമരത്തിന് പിന്തുണ പ്രഖ്യാപിച്ചാണ് സംയുക്ത ട്രേഡ് യൂണിയന് ഹര്ത്താലിന് ആഹ്വാനം ചെയിതിട്ടുള്ളത്.വാഹനങ്ങള് നിര്ത്തിയിട്ടും വ്യാപര വാണിജ്യ സ്ഥാപനങ്ങള് അടച്ചിട്ടും തൊഴിലാളികള് പണിമുടക്കിയും ഹര്ത്താല് വിജയിപ്പിക്കാന് തീരുമാനിച്ചു. ട്രേഡ് യൂണിയന് നേതാക്കളായ പി.പി.അവറാച്ചന്, കെ.ഇ.നൗഷാദ്, രാജേഷ് കാവുങ്ങല്, സി.വി.മുഹമ്മദലി, മൈതീന്കുഞ്ഞ്,സി.എല്. ശ്രീകുമാര് , പോള് കെ.പോള്, വിന്സന്റ് എന്നിവര് പ്രസംഗിച്ചു.